**Lispeszentadorján Község Önkormányzata Képviselő-testületének**

**15/2019. (XII.31.) önkormányzati rendelete**

**a hulladékgazdálkodásról szóló 8/2015. (IX.30.) rendelet módosításáról**

Lispeszentadorján Község Önkormányzat Képviselő-testületének az Alaptörvény 32. cikk (1) bekezdés a) pontjában, valamint a Magyarország helyi önkormányzatairól szóló 2011. évi CLXXXIX. törvény 13. § (1) bekezdésének 11. és 19. pontjában meghatározott feladatkörében eljárva, a hulladékról szóló 2012. évi CLXXXV. törvény 35. §-ában és a 88. § (4) bekezdésében, valamint a vízgazdálkodásról szóló 1995. évi LVII. törvény 44/C. § (2) bekezdésében kapott felhatalmazás alapján a hulladékgazdálkodásról szóló 8/2015. (IX.30.) rendelet módosításáról az alábbiakat rendeli el:

1. **§**
2. A Rendelet 5. § (a) és (b) bekezdése a következőkre módosul:

**5. §**

**A közszolgáltatás kiterjed**

1. **a természetes személy hulladékbirtokosok  által - a Közszolgáltató által biztosított edényazonosító matricával ellátott gyűjtőedényben - gyűjtött hulladékok összegyűjtésére és elszállítására – ideértve a háztartásban képződő vegyes hulladék, valamint az elkülönítetten gyűjtött hulladék összegyűjtését és elszállítását –,**
2. **a nem természetes személy hulladékbirtokosok által - a Közszolgáltató szállítóeszközéhez rendszeresített gyűjtőedényben - gyűjtött hulladékok összegyűjtésére és elszállítására,**
3. A Rendelet 7. § (2)-(6) bekezdése a bekezdése a következőkre módosul:

**7. §**

**(2) A természetes személy ingatlanhasználó – részére történő közvetlen számlázás esetén - legalább 30 nappal a kívánt időpont előtt írásban kérheti a hulladékkezelési közszolgáltatás szünetelését távolléte idejére, ha legalább 90 napig megszakítás nélkül nem tartózkodik lakóingatlanán, és ez idő alatt az ingatlanban senki sem lakik. Szüneteltetni csak hiánytalanul kitöltött, aláírt Hulladékelszállítási Közüzemi Megállapodás megléte esetén lehetséges. A szüneteltetés megkezdése előtt, illetve időtartama alatt az ingatlanhasználónak nem lehet 180 napot meghaladó lejárt tartozása. A természetes személy ingatlanhasználó köteles a szüneteltetés időpontját megelőző utolsó ürítés után a tárgyévre biztosított edényazonosító matricát a Közszolgáltató ügyfélszolgálatára haladéktalanul eljuttatni.**

**(3) Az (2) bekezdésben foglaltak igazolására az ingatlanhasználó köteles megküldeni a Közszolgáltató részére a jegyző által kiállított igazolást arról, hogy az ingatlanban sem állandó, sem ideiglenes jelleggel nincs bejelentett lakos, és az ingatlan használaton kívül van.**

**(4) A (2) bekezdésben meghatározott igazolást minden év január 10. napjáig kell benyújtani, illetve megerősíteni a Közszolgáltatónál. Amennyiben a kérelmező ezt elmulasztja, vagy kérelmét később nyújtja be, úgy a bejelentést követő hónaptól akkor jogosult az ürítési díj alóli mentesítésre, ha a kérelmét tárgyhó 10. napjáig benyújtotta.**

**(5) Ha a szünetelés (2) bekezdés szerinti feltételeiben változás következik be, az ingatlanhasználó ezt írásban, haladéktalanul köteles a Közszolgáltatónak bejelenteni. Ezt követően a Közszolgáltató az ismételten igénybevett gyűjtőedény azonosításához edényazonosító matricát biztosít.**

**(6) A szüneteltetés idejére alapdíj fizetési kötelezettség terheli az ingatlanhasználót.**

1. A Rendelet 8. § (1) bekezdése a következő pontokkal egészül ki:

**8. §**

**j) A Közszolgáltató által biztosított edényazonosító matricát a vegyes hulladékok gyűjtéséhez általa igénybevett szabványos gyűjtőedény oldalára legkésőbb a tárgyévet megelőző év december 31. napjáig felhelyezni.**

**k) Az ingatlan tulajdonjogában (használatában) bekövetkezett változás esetén mindkét érintett fél (korábbi és az új kötelezett) köteles a Közszolgáltatónak az adás-vételi szerződés keltétől számított 8 napon belül bejelenteni, hogy mely időponttól, ki válik a közszolgáltatás igénybevételére kötelezetté. A határidőn túli bejelentés esetén a korábbi kötelezett felel a szolgáltatással összefüggő díj megfizetéséért. A bejelentésben meg kell jelölnie az ingatlanon keletkező rendszeres háztartási hulladék becsült mennyiségéhez igazodó edény űrméretét, valamint a közszolgáltatást új igénybevevőjének nevét, lakcímét, születési helyét, és anyja nevét.**

1. A Rendelet 8. § (3) bekezdése a következőre módosul:

**8. §**

**(3) A szabvány gyűjtőedényen az ingatlanhasználó beazonosításához szükséges adatokat az ingatlanhasználónak fel kell tüntetnie (utca, házszám), úgy, hogy az a későbbiek során eltávolítható - amennyiben az a Közszolgáltató tulajdonát képezi - legyen az edényzetről.**

1. A Rendelet 9. § (3) bekezdése a következőre módosul:

**9. §**

**(3) A hulladék rendszeres begyűjtését a Közszolgáltató a szállítási napokon 5.00. óra és 20.00. óra között köteles elvégezni.**

1. A Rendelet 11. § (5) bekezdése a következő d) ponttal egészül ki:

**11. §**

**(5) …**

**d) a vegyes hulladékok gyűjtéséhez használt, szabványos gyűjtőedény nincs a Közszolgáltató által biztosított, a tárgyévre vonatkozó, edényméretnek megfelelő edényazonosító matricával ellátva**

1. A Rendelet 11. § (12) bekezdése a következőre módosul:

**11. §**

**(12) Az elkülönítetten (szelektív) gyűjtött hulladékok gyűjtésére szolgáló gyűjtőzsákot a szállítás napján kell kihelyezni a közterületre reggel 5.00. óráig.**

1. § E rendelet a kihirdetést követő napon lép hatályba.

Lispeszentadorján, 2019. december 2.

|  |  |
| --- | --- |
| Árkus Béla s.k. | Dr. Resch Karolina s.k. |
|          polgármester |                                jegyző |  |

A rendeletet a mai napon kihirdettem.

Bázakerettye 2019. december 31.

                                                                                              Dr. Resch Karolina s.k.

                                                                                                          jegyző